EkBass/fiwiki-20250220-pages-articles huggingface dataset:
Menon

Menon () voi viitata seuraaviin: * Menon, Platonin dialogi * Menon (n. 423–400 eaa.), thessalialainen sotilas, dialogin nimihahmo * Menon (toimi n. 530 eaa.), attikalainen savenvalaja * Menon, hahmo kreikkalaisessa mytologiassa * Menon, sukunimenä: ** V. K. Krishna Menon (1897–1974), intialainen lakimies, poliitikko ja diplomaatti ** Luiz Cláudio Menon (s. 1944), brasilialainen koripalloilija ja maailmanmestari ** Nithya Menon (s. 1988), intialainen näyttelijä ja laulaja ** Sarada Menon (1923–2021), intialainen psykiatri.
Mesogeia-maalari

Mesogeia-maalari (joskus myös Mesogaia-maalari) oli antiikin kreikkalainen vaasimaalari, joka maalasi protoattikalaista orientalisoivaa mustakuviokeramiikkaa. Hän toimi Ateenassa varhaisella arkaaisella kaudella noin vuosina 700–675 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hänen tunnetuimmat teoksensa on löydetty Attikasta Mesógeian alueelta. Mesogeia-maalari toimi samaan aikaan kuin Analatos-maalari, ajalla jolloin Ateenassa valmistetussa keramiikassa oltiin siirtymässä myöhäisestä geometrisesta keramiikasta varhaiseen orientalisoivaan protoattikalaiseen keramiikkaan. Mesogeia-maalari oli mahdollisesti Analatos-maalarin tavoin Stathatou-maalarin oppilas. Hänen oppilaansa oli Polyfemos-maalari. Mesogeia-maalarin nimivaasit ovat suurikokoisia hydrioita. == Lähteet == == Aiheesta muualla == Luokka:Antiikin kreikkalaiset mustakuviomaalarit
Myson (vaasimaalari)

Myson () oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisen ja klassisen kauden taitteessa noin vuosina 500–475 eaa. Myson oppi taitonsa joltakin varhaisten punakuviomaalareiden niin kutsuttuun Pioneeriryhmään kuuluneelta maalarilta, mahdollisesti Fintiaalta. Hän toimi ilmeisesti myös savenvalajana. Mysonilta tunnetaan yksi signeeraus, joka on krateerissa. Vaasityypeistä hän koristeli erityisesti tuohon aikaan suosittuja pylväskrateereja. Mysonin maalausten aiheina oli erityisesti mytologiaa, juhlijoita ja urheilijoita. == Teoksia == Tiedosto:Pelike Myson 500BC Kat 75 Staatliche Antikensammlungen Starke Frauen 01.jpg|Pelike, n. 500 eaa. Tiedosto:Column krater with symposion, close to the painter Myson, Greek, Attic, c. 490-480 BC, red-figure technique on earthenware - Krannert Art Museum, UIUC - DSC06537.jpg|Pylväskrateeri, n. 490–480 eaa. Tiedosto:Terracotta column-krater (bowl for mixing wine and water) MET DP145998.jpg|Pylväskrateeri, n. 480 eaa. Tiedosto:Terracotta column-krater (bowl for mixing wine and water) MET DP138648.jpg|Pylväskrateeri, n. 480 eaa. Tiedosto:Red figure amphora, 480-475 BC, nude woman, falloi, AM Syracuse, 121439x.jpg|Nainen astuu teko­fallos­koriin. Yksityis­kohta amforasta, n. 480–475 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit
Kaniininkorvapuurotta

Kaniininkorvapuurotta (Conilurus albipes) on rottaeläinten (Muridae) heimoon ja Conilurus-sukuun kuuluva hyvin todennäköisesti sukupuuttoon kuollut jyrsijälaji. Kaniininkorvapuurotan ruumiin pituus oli 23–26 senttimetriä, hännän pituus 22–24 senttimetriä ja paino noin 200 grammaa. Sen väritys oli päältä harmaanruskea ja vatsasta valkoinen. Korvat olivat suuret ja suipot. Hännän kärki oli tummanruskea ja sen alapuoli valkoinen. Kaniininkorvapuurotta eli Australian kaakkoisosien metsissä ja metsäaukioilla. Lajia ei ole havaittu kertaakaan vuosien 1860–1862 jälkeen intensiivisestä tutkimustyöstä huolimatta, ja Kansainvälinen luonnonsuojeluliitto IUCN luokitteleekin sen hävinneeksi lajiksi. Kaniininkorvapuurotta nukkui päivät puunkoloissa ja etsi ruokaa öisin puista ja maanpinnalta. == Lähteet == Luokka:Varsinaiset rotat ja hiiret Luokka:Sukupuuttoon kuolleet nisäkkäät
Nessos-maalari

Nessos-maalari oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 625–600 eaa. Maalarin oikeaa nimeä ei tunneta. Tutkimuksessa käytetty nimitys perustuu erääseen hänen teokseensa, jossa on kuvattuna Herakles ja kentauri Nessos. Nessos-maalari on varhaisin nimetty attikalainen mustakuviomaalari. Hän oli tuomassa tekniikkaa korinttilaisesta keramiikasta attikalaiseen keramiikkaan. Nessos-maalari maalasi erityisesti amforoita ja krateereita eli suurikokoisia vaasityyppejä, jotka olivat tuohon aikaan suosiossa Ateenassa. Hänen vaasinsa olivat ensimmäisiä attikalaisia vaaseja, joita myytiin laajemmin myös muualle. Maalarin nimivaasi on amfora, jonka kaulan maalauksessa Herakles surmaa Nessoksen. Vaasin vartaloon on kuvattu Medusa ja gorgoja. Amfora on nykyisin esillä Kansallisessa arkeologisessa museossa Ateenassa (NAMA 1002). == Teoksia == Tiedosto:Pittore di nessos, anfora panciuta con grifoni, attica 625-600 ac ca.JPG|Amfora, n. 625–600 eaa. Tiedosto:NAMA Early black-figure Attic skyphos-krater.JPG|Skyfoskrateeri, n. 620 eaa. Tiedosto:AGMA Sphinx Amphora of Nessos Painter P1247.jpg|Amfora, n. 620–610 eaa. Tiedosto:NAMA - Name vase of the Nessos Painter retouched.jpg|Maalarin nimivaasi, amfora, n. 620–610 eaa. == Lähteet == == Aiheesta muualla == Luokka:Antiikin kreikkalaiset mustakuviomaalarit
Nikosthenes

Nikosthenes (, ) voi viitata seuraaviin: * Nikosthenes (toimi n. 545–510 eaa.), attikalainen savenvalaja * Nikosthenes-maalari (toimi n. 500–480 eaa), attikalainen punakuviomaalari, joka maalasi Nikostheneen vaaseja * Nikosthenes, taidemaalari
Nikosthenes (savenvalaja)

Nikosthenes () oli antiikin kreikkalainen savenvalaja, joka teki attikalaista mustakuviokeramiikkaa. Hän toimi Ateenassa arkaaisella kaudella noin vuosina 545–510 eaa. Nikostheneen signeeraus esiintyy useissa vaaseissa, ja aina yhdessä sanan epoiēsen (), ’teki’, kanssa, mikä ilmaisee selvästi hänen olleen juuri savenvalaja. Hän teki hyvin monenlaisia vaasityyppejä, ja niissä on usein havaittavissa uusia innovaatioita. Nikosthenes kehitti myös useita uusia muotoja, jotka tunnetaan hänen nimellään. Näihin lukeutuvat Nikostheneen amfora (nikostheeninen amfora) ja Nikostheneen pyksis (nikostheeninen pyksis) sekä oletettavasti myös kyathos. Yhteensä Nikostheneen tekemiksi on tunnistettu noin sata eri vaasia. Nikostheneen vaaseja maalasivat useat vaasimaalarit. Näihin lukeutuu muun muassa hänestä nimensä saanut Nikosthenes- maalari. Loppuvaiheessa Nikostheneen tekemissä vaaseissa esiintyy myös punakuviotekniikkaa. == Teoksia == Tiedosto:Nikosthenic amphora Louvre F99.jpg|Nikostheneen amfora, n. 530 eaa. Tiedosto:Terracotta kylix- eye-cup (drinking cup) MET DP273730.jpg|Kyliks, n. 530 eaa. Tiedosto:Nikosthenes, kylix a occhioni con leoni e pantere che azzannano un cerbiatto, attica, 530-520 ac ca. 02.JPG|Kyliks, n. 530–520 eaa. Tiedosto:Anfora attica nikostenica con figure alate e sileni, 520-510 ac ca., dalla tomba I alla banditaccia.jpg|Nikostheneen amfora, n. 520–510 eaa. Tiedosto:Herakles Olympos Louvre F116 full.jpg|Oinokhoe, n. 520 eaa. == Lähteet == == Aiheesta muualla == Luokka:Antiikin kreikkalaiset savenvalajat
Nikosthenes-maalari

Nikosthenes-maalari oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 510–500 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hän maalasi savenvalaja Nikostheneen signeeraamia vaaseja. Nikosthenes-maalari työskenteli Nikostheneen ohella myös tämän työpajaa jatkaneelle Pamfaiokselle. Hän maalasi erityisesti kyliksejä eli viinimaljoja. Maalarin tyyliä on kuvattu huolimattomaksi. Hänen maalaustensa aiheina ovat erityisesti urheilijat, sotilaat ja juhlijat. Maalauksissa esiintyy myös jonkin verran myyttiaiheita. == Teoksia == Tiedosto:Pittore di nikostenes e vasaio panthaios, kylix attica con menade e sileno, duello tra eracle e kyknos e a tleti, 500-490 ac. 02.jpg|Kyliks, n. 500–490 eaa. Tiedosto:2014-01-26 Symposium Tableware with erotic motif Inv. 1964.4 detail 02 Altes Museum anagoria.JPG|Eroottinen aihe. Yksityis­kohta kyliksistä, n. 500 eaa. Tiedosto:Pittore di nikostenes e vasaio panthaios, kylix attica con menade e sileno, duello tra eracle e kyknos e a tleti, 500-490 ac. 01.jpg|Kyliks, n. 500–490 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit
Nikosthenes (taidemaalari)

Nikosthenes () oli antiikin kreikkalainen taidemaalari. Plinius vanhempi mainitsee hänet Theodoros Samoslaisen ja Stadieuksen opettajana. Muutoin hänestä ei tiedetä juuri mitään.Plinius vanhempi: Naturalis historia 35.11. Taidemaalari Nikosthenestä ei tule sekoittaa Nikosthenes-maalariin, joka maalasi savenvalaja Nikostheneen vaaseja. == Lähteet == Luokka:Antiikin kreikkalaiset taidemaalarit
Isokorva-australianhyppyrotta

Isokorva-australianhyppyrotta (Notomys macrotis) oli Muridae-heimon jyrsijälaji. Isokorva-australianhyppyrotan ruumiin pituus oli 11,7–11,8 senttimetriä ja hännän pituus 12,9–13,6 senttimetriä. Sen turkki oli päältä harmaanruskea ja vatsasta himmeänvalkoinen. Korvien pituus oli huomattavan suuri, noin neljäsosa koko ruumiin mitasta. Isokorva-australianhyppyrotta eli Australian länsiosassa. Viimeiseksi nähty yksilö pyydystettiin vuonna 1843 läheltä Moore-jokea, ja Kansainvälinen luonnonsuojeluliitto IUCN luokitteleekin lajin hävinneeksi lajiksi. == Lähteet == Luokka:Varsinaiset rotat ja hiiret Luokka:Sukupuuttoon kuolleet nisäkkäät
Oltos

Oltos () oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 525–500 eaa. Oltos oli varhaisia punakuviomaalareita ja osa niin kutsuttua Pioneeriryhmää. Hän sai koulutuksensa oletettavasti savenvalaja Nikostheneen työpajassa. Koko uransa aikana hän maalasi ainakin kuuden eri savenvalajan vaaseja. Niihin kuuluu Nikostheneen lisäksi myös ainakin Pamfaioksen töitä. Oltoksen nimiin on laitettu noin 150 eri vaasia. Hänen signeerauksensa tunnetaan niistä kahdesta. Oltos maalasi erityisesti kyliksejä. Alussa hän teki erityisesti kaksikielisiä silmämaljoja, joiden sisäpuoli oli maalattu mustakuviotekniikalla ja ulkopuoli punakuviotekniikalla. == Teoksia == Tiedosto:Athena Enkelados Louvre CA3662.jpg|Athene ja Enkelados. Lautasen tondo, n. 525 eaa. Tiedosto:Maenad satyr Louvre G2.jpg|Sileeni ja mainadi. Yksityiskohta amforasta, n. 525–515 eaa. Tiedosto:Oltos ARV 54 4 Achilles and Briseis (02).jpg|Amfora, n. 520–510 eaa. Tiedosto:Terracotta psykter (vase for cooling wine) MET GR145.jpg|Psykter, n. 520–510 eaa. Tiedosto:Poseidon with fish Nationalmuseet 13407.jpg|Poseidon ja kala. Kyliksin tondo, n. 520–510 eaa. Tiedosto:Oltos ARV 60 64 hoplite with trumpet - fight for the body of Patroklos (03).jpg|Hopliitti ja torvi. Kyliksin tondo, n. 515–510 eaa. Tiedosto:Oltos ARV 60 64 hoplite with trumpet - fight for the body of Patroklos (05).jpg|Yksityiskohta kyliksistä, n. 515–510 eaa. Tiedosto:Oltos ARV 61 74 youth sitting on a stool - ransom of Hektor (01).jpg|Kyliks, n. 510 eaa. Tiedosto:Oltos ARV 61 74 youth sitting on a stool - ransom of Hektor (07).jpg|Priamos pyytää Hektorin ruumista takaisin. Yksityiskohta kyliksistä, n. 510 eaa. Tiedosto:Women about to wash Nationalmuseet inv.3877.jpg|Nainen menossa peseytymään. Kyliksin tondo, n. 510–500 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit
Onesimos

Onesimos (, ) voi viitata seuraaviin: * Onesimos Byzantionlainen (k. 68 jaa.), Byzantionin piispa n. 54–68 * Onesimos (toimi n. 505–485 eaa.), attikalainen vaasimaalari
Onesimos (vaasimaalari)

Onesimos () oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 505–485 eaa. Onesimosta on luonnehdittu yhdeksi kyvykkäimmistä vaasimaalareista. Hänen signeerauksensa tunnetaan noin 150 eri vaasista. Hän maalasi erityisesti Eufronioksen valamia vaaseja, ja oppi tältä selvästi myös maalaustekniikkaa. Onesimos maalasi erityisesti kyliksejä. Punakuviotekniikan lisäksi hän käytti jonkin verran myös valkopohjatekniikkaa. Maalauksissaan Onesimos suosi varsin realistista ihmisten kuvaustapaa. Maalausten aiheina oli myyttejä, joista jotkut esiintyvät ensimmäistä kertaa keramiikassa juuri hänen maalaaminaan, sekä arkisempiakin aiheita, kuten symposion- eli pitoaiheita ja urheilua. == Teoksia == Tiedosto:Hetaira playing kottabos - Greek Getty Villa Collection.jpg|Kottabosta pelaava hetaira. Kyliksin tondo, n. 500 eaa. Tiedosto:Eufronio e onesimos, coppa con scene della guerra di troia, 01.jpg|Kyliks, Eufronioksen valama, n. 500–490 eaa. Tiedosto:Theseus Athena Amphitrite Louvre G104.jpg|Theseus, Athene ja Amfitrite. Kyliksin tondo, n. 500–490 eaa. Tiedosto:Skiron Louvre G104.jpg|Skiron. Yksityiskohta kyliksistä, n. 500–490 eaa. Tiedosto:Athlet Louvre G291-G298.jpg|Urheilija. Kyliksin tondo, n. 500–490 eaa. Tiedosto:Onésimos red-figure Kylix with a youth carrying a pole with two baskets ca 490 BCE from the Thorvaldensmuseum cc0 H605.jpg|Nuorukainen kantaa koreja. Kyliks, n. 490 eaa. Tiedosto:Reveller vomiting.JPG|Oksentava juhlija. Kyliks, n. 490 eaa. Tiedosto:Terracotta kylix (drinking cup) MET DT6204.jpg|Kyliks, n. 490 eaa. Tiedosto:Reveller courtesan BM E44.jpg|Juhlija ja hetaira. Kyliksin tondo, n. 490 eaa. Tiedosto:Gymnasium scene Petit Palais ADUT00337.jpg|Urheilija keihään kanssa. Kyliksin tondo, n. 490 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit
Pamfaios

Pamfaios () oli antiikin kreikkalainen savenvalaja, joka teki attikalaista punakuviokeramiikkaa. Hän toimi Ateenassa arkaaisella kaudella noin vuosina 510–480 eaa. Pamfaios vaikuttaa jatkaneen Nikostheneen työtä ja ottaneen tämän työpajan haltuunsa. Hänen signeerauksensa tunnetaan noin 50 eri vaasista. Signeeraukset vaikuttavat kuitenkin olevan eri vaasimaalareiden tekemiä, ja näin eräänlaisia työpajan tavaramerkkejä. Pamfaioksen vaaseja maalasivat muun muassa Epiktetos, Nikosthenes-maalari ja Oltos, jotka olivat työskennelleet jo Nikostheneelle. Pamfaioksen aikana työpaja laajensi punakuviokeramiikan tuotantoaan. == Teoksia == Tiedosto:Circle of the Nikosthenes Painter ARV 129 23extra - young man in female dress offering at altar (01).jpg|Kyliks, n. 510 eaa. Tiedosto:Nikosthenes Painter ARV 126 24 satyr - Hypnos and Thanatos carrying the body of Sarpedon - Amazons (01).jpg|Kyliks, n. 510–500 eaa. Tiedosto:Wider circle of the Nikosthenes Painter ARV 133 4 satyr carrying krater - satyrs and maenads play chariot-race.jpg|Kyliks, n. 510–500 eaa. Tiedosto:Nikosthenes Painter - Red-Figure Kylix with Running Warriors - Walters 482747 - Exterior.jpg|Kyliks, n. 495 eaa. Tiedosto:Nikosthenes Painter - Red-Figure Kylix with Running Warriors - Walters 482747 - Mark A.jpg|Signeeraus , ”Pamfaios teki [minut]”, edellisen jalassa. == Lähteet == == Aiheesta muualla == Luokka:Antiikin kreikkalaiset savenvalajat
Paseas (vaasimaalari)

Paseas () oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 520–510 eaa. Paseas tunnetaan erityisesti lautasista. Aiemmin, ennen maalarin signeerauksen löytymistä, maalarista käytettiin nimitystä Kerberos-maalari (Cerberus-maalari) tai Kerberos-lautasen maalari.Iozzo, Mario: ”Plates by Paseas”. Teoksessa == Teoksia == Tiedosto:Theseus Minotauros Louvre G67.jpg|Theseus ja Minotauros. Lautanen, n. 520–510 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit
Paseas

Paseas () voi viitata seuraaviin: * Paseas (k. 251 eaa.), Sikyonin tyranni 252–251 eaa. * Paseas (toimi n. 520–510 eaa.), attikalainen vaasimaalari
Mary Ellen Weber

Mary Ellen Weber (24. elokuuta 1962 Cleveland, Ohio) on yhdysvaltalainen astronautti ja kemisti. Weber suoritti kemian tekniikan tutkinnon vuonna 1980 Purduen yliopistossa sekä tohtorin tutkinnon fysikaalisesta kemiasta vuonna 1988 Kalifornian yliopistossa. Hänet valittiin Nasan astronautiksi vuonna 1992. Ensimmäisen avaruuslennon Weber suoritti heinäkuussa 1995, kun hän osallistui lennolle STS-70. Toisen lentonsa STS-101 hän suoritti toukokuussa 2000. ==Lähteet== Luokka:Yhdysvaltalaiset avaruuslentäjät Luokka:Yhdysvaltalaiset kemistit Luokka:Vuonna 1962 syntyneet Luokka:Elävät henkilöt
Jenny Rautionaho

Jenny Rautionaho (s. 26. heinäkuuta 1996 Rovaniemi) on suomalainen mäkihyppääjä, joka edustaa Ounasvaaran Hiihtoseuraa. Rautionaho sijoittui Innsbruckin nuorten olympialaisissa 2012 henkilökohtaisessa kilpailussa seitsemänneksi ja sekajoukkuemäessä neljänneksi. Oberstdorfin MM-kilpailuissa 2021 hän oli normaalimäessä 31:s, suurmäessä 32:s sekä joukkuemäessä ja sekajoukkuemäessä yhdeksäs. Pekingin olympialaisissa 2022 hän sijoittui normaalimäessä 32:nneksi. Planican MM-kilpailuissa 2023 hän oli suurmäessä kolmastoista, normaalimäessä kuudestoista ja sekajoukkuemäessä kuudes. Rautionaho debytoi Continental Cupissa joulukuussa 2009 ja maailmancupissa helmikuussa 2016. Continental Cupissa hän on sijoittunut parhaimmillaan kahdesti neljänneksi Oslossa syyskuussa 2021. Ensimmäiset maailmancupin pisteensä Rautionaho saavutti Ljubnossa tammikuussa 2021 oltuaan 27:s. Ensimmäisen kerran hän sijoittui kymmenen parhaan joukkoon Wisłassa marraskuussa 2022 oltuaan yhdeksäs. Kaudella 2023–2024 hän sijoittui joulukuussa Engelbergin osakilpailuissa yhdeksänneksi ja viidenneksi sekä Garmisch-Partenkirchenissa viidenneksi.FIS Hän saavutti ensimmäisen maailmancupin palkintosijoituksensa 13. tammikuuta 2024 Sapporon suurmäen kilpailussa sijoittumalla toiseksi 2,4 pistettä Itävallan Eva Pinkelnigiä jäljessä. Jenny Rautionahon isä on entinen mäkihyppääjä Esko Rautionaho. Rautionahon vanhemmat erosivat hänen ollessa alakouluikäinen. Hän kasvoi äitinsä kanssa. == Lähteet == * === Viitteet === Luokka:Suomalaiset mäkihyppääjät Luokka:Vuonna 1996 syntyneet Luokka:Elävät henkilöt
3 Doors Downin diskografia

3 Doors Down (lyhennettynä 3DD) on vuonna 1996 Mississipin Escatawpassa perustettu yhdysvaltalainen rockmusiikkia soittava yhtye. Yhtyeen nykyisen kokoonpanon muodostavat laulaja Brad Arnold, rytmikitaristi Chris Henderson, rumpali Greg Upchurch, soolokitaristi Chet Roberts sekä bassokitaristi Justin Biltonenl . == Studioalbumit == *The Better Life (2000) *Away From The Sun (2002) *Seventeen Days (2005) *3 Doors Down (2008) *Time of My Life (2011) *Us and the Night (2016) == EP:t == *Another 700 Miles (2003) *Acoustic EP (2005) *A Six Pack of Hits (2008) *Where My Christmas Lives EP (2009) *Acoustic Back Porch Jam (2019) == Kokoelmat == * The Greatest Hits (2012) == Singlet == *Kryptonite (2000) *Loser (2000) *Duck and Run (2001) *Be Like That (2001) *When I'm Gone (2002) *The Road I'm on (2003) *Here Without You (2003) *Away from the Sun (2004) *Let Me Go (2004) *Behind Those Eyes (2005) *Live for Today (2005) *Here by Me (2005) *Landing in London (feat. Bob Seger) (2006) *It's Not My Time (2008) *Train (2008) *The Champion in Me (2008) *Let me Be Myself (2008) *Citizen/Soldier (2008) *When You're Young (2011) *Every Time You Go (2011) *What's Left (2011) *One Light (2012) *There's a Life (2013) *Goodbyes (2013) *In the Dark (2016) *Still Alive (2016) *The Broken (2016) === Promosinglet === *Give it to Me (2008) *She Don't Want the World (2008) *The Champion in Me (2008) *Shine (2010) *Heaven (2011) *Believer (2011) *Inside of Me (2016) *Us and the Night (2016) == DVD:t == *3 Doors Down - One Red Light (2004) *3 Doors Down: Live In Houston Texas - Away From The Sun (2005) == Musiikkivideot == Vuosi Kappale Ohjaaja(t) 2000 "Kryptonite" Dean Karr 2001 "Loser" Liz Friedlander "Duck and Run" Marc Webb "Be Like Thar" Liz Friedlander 2002 "When I'm Gone" The Emperor "The Road I'm On" "Here Without You" Marc Webb "Away From the Sun" Noble Jones 2005 "Let Me Go" Wayne Isham "Here by Me" "Landing in London" Wayne Isham 2008 "It's Not My Time" Shaun Silva "The Champion in Me" "Let Me Be Myself" Wayne Isham "Citizen/Soldier" Antoine Fuqua 2011 "When You're Young" Ryan Smith "Every Time You Go" 2013 "One Light" Roger Pistole 2016 "In the Dark" Magnus Jonsson ja Martin Landgreve == Lähteet == Luokka:Diskografiat
Travis Boyd

Travis Boyd (s. 14. syyskuuta 1993 Hopkins, Minnesota) on yhdysvaltalainen jääkiekkoilija, joka edustaa NHL-seura Minnesota Wildia. Washington Capitals varasi Boydin vuoden 2011 varaustilaisuuden kuudennella kierroksella. Hän on edustanut urallaan myös Toronto Maple Leafsia, Vancouver Canucksia ja Arizona Coyotesia Maaliskuussa 2022 Boyd teki Coyotesin kanssa kaksivuotisen ja yhteensä 3,5 miljoonan dollarin arvoisen jatkosopimuksen. https://www.tsn.ca/arizona-coyotes-travis-boyd-two-year-contract- extension-1.1766607 Pelipaikaltaan Boyd on keskushyökkääjä ja kätisyydeltään left. Kausien 2017–2020 aikana Boyd on pelannut 85 NHL-runkosarjaottelua. Näissä hän on tehnyt kahdeksan maalia ja 23 syöttöä eli 31 tehopistettä. Lisäksi hän on pelannut kaksi pudotuspeliottelua ilman tehopisteitä. Heinäkuussa 2024 Boyd teki vapaana agenttina Minnesota Wildin kanssa vuoden mittaisen ja 775 000 dollarin arvoisen kaksisuuntaisen sopimuksen. https://thehockeynews.com/nhl/minnesota-wild/latest-news/wild-sign-former- gophers-forward-travis-boyd-to-a-one-year-deal == Lähteet == * https://www.hockeydb.com/ihdb/stats/pdisplay.php?pid=123280 Luokka:Yhdysvaltalaiset jääkiekkoilijat Luokka:Minnesota Wildin pelaajat Luokka:Washington Capitalsin varaamat pelaajat Luokka:Vuonna 1993 syntyneet Luokka:Elävät henkilöt
Gillian Russell

Gillian Russell-Love (28. syyskuuta 1973 Saint Andrew) on jamaikalainen pikajuoksija ja olympiamitalisti, joka kilpaili erityisesti 100 metrin aitajuoksussa. Russell saavutti pronssia Atlantassa 1996 pikaviestikilpailussa, jossa hän juoksi vain alkuerässä. Hän osallistui myös Barcelonassa 1992 100 metrin aitajuoksuun. Hän pääsi tuolloin välieriin. Atlantassa hän jäi 100 metrin aitajuoksussa puolivälieriin. Hänen ennätyksensä 100 metrin aitajuoksussa on elokuulta 1998, jolloin hän juoksi ajan 12,66. ==Lähteet== Luokka:Jamaikalaiset pika-aitajuoksijat Luokka:Jamaikalaiset olympiamitalistit Luokka:Vuonna 1973 syntyneet Luokka:Elävät henkilöt
Andria Lloyd

Andria Lloyd (10. elokuuta 1971 Rastatt, Länsi-Saksa) on jamaikalainen pikajuoksija ja olympiamitalisti. Lloyd kilpaili Atlantassa 1996 pikaviestijoukkueessa, joka saavutti pronssia. Hän ei kuitenkaan juossut loppukilpailussa, vaan osallistui vain alkueriin. ==Lähteet== Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1973 syntyneet Luokka:Elävät henkilöt
Culex pseudopruina

Culex pseudopruina on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Someren vuonna 1951. Lajia tavataan Ugandasta. Sillä ei ole alalajeja. == Lähteet == == Aiheesta muualla == *University of Michigan, Animal Diversity Web (ADW): Culex pseudopruina Luokka:Hyttyset
Darlingdownsinhyppyrotta

Darlingdownsinhyppyrotta (Notomys mordax) on Muridae-heimon hyvin todennäköisesti sukupuuttoon kuollut jyrsijälaji. Darlingdownsinhyppyrotta tunnetaan vain yhden Darling Downsista Queenslandista Australiasta vuonna 1846 löydetyn pääkallon perusteella. Nykyisin tuota kalloa säilytetään Lontoon Natural History Museumissa, minne sen lahjoitti John Gould vuonna 1846. == Lähteet == Luokka:Varsinaiset rotat ja hiiret Luokka:Sukupuuttoon kuolleet nisäkkäät
Culex litoralis

Culex litoralis on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Richard Mitchell Bohart vuonna 1946. Lajia tavataan Singaporesta. Sillä ei ole alalajeja. == Lähteet == Luokka:Hyttyset
Pohjoisaustralianhyppyrotta

Pohjoisaustralianhyppyrotta (Notomys aquilo) on Muridae-heimoon ja australianhyppyrottien (Notomys) sukuun kuuluva jyrsijälaji. Pohjoisaustralianhyppyrotta on 25–50 gramman painoinen. Pohjoisaustralianhyppyrottaa tavataan kotoperäisenä Australiassa, missä se elää Arnheminmaan koillisrannikoilla ja Groote Eylandt-saarella. Australian mantereella sitä ei kuitenkaan ole vahvistetusti havaittu yli 20 vuoteen. Kaikki viimeaikaiset havainnot ovat Groote Eylandtin saarelta, minkä rannikkoalueilla se kuitenkin näyttää vähentyneen huomattavasti. Sen suurimmat uhat ovat villikissat, mineraalien louhinta ja laajamittaiset tulipalot. Pohjoisaustralianhyppyrotta elää monenlaisissa kasvillisuustyypeissä hiekkaisella maaperällä. Se on levinnyt erilaisiin elinympäristöihin hajanaisisti, mutta eniten sitä elää dyyneillä ja hiekkarannoilla. Pohjoisaustralianhyppyrotta kantaa poikasiaan noin seitsemän viikkoa, ja niitä voi kerralla syntyä jopa viisi kappaletta. == Lähteet == Luokka:Varsinaiset rotat ja hiiret
Dotter

Johanna Maria Jansson (s. 10. kesäkuuta 1987 Arvika), taiteilijanimeltään Dotter on ruotsalainen laulaja ja lauluntekijä. Hän osallistui vuoden 2018 Melodifestivaleniin, muttei päässyt finaaliin. Vuonna 2020 hän pääsi finaaliin kappaleella "Bulletproof" ja sijoittui toiseksi. Vuoden 2021 Melodifestivalenissa hän sijoittui finaalissa neljänneksi. Hän osallistui myös vuoden 2024 Melodifestivaleniin kappaleella ”It’s not easy to write a love song”. == Elämä ja ura == Dotter syntyi 10. kesäkuuta 1987 Arvikassa. Myöhemmin hän muutti Tukholmaan ja opiskeli Kulturama-musiikkikoulussa. Hänen musiikillisia esikuvia ovat Jefferson Airplane, Joni Mitchell, First Aid Kit sekä Florence and the Machine. Hänen debyyttisinglensä "My Flower" julkaistiin vuonna 2014. Dotter kilpaili vuoden 2018 Melodifestivalenissa kappaleella "Cry". Vaikka hän oli yksi ennakkosuosikeista, hän sijoittui osakilpailuissa kuudenneksi ja täten ei päässyt finaaliin. Hän palasi kaksi vuotta myöhemmin vuoden 2020 Melodifestivaleniin kappaleella "Bulletproof". Tällä kertaa hän pääsi suoraan finaaliin ja sijoittui lopulta toiseksi. Dotter osallistui vuoden 2021 Melodifestivaleniin kappaleella "Little Tot", sijoittuen finaalissa neljänneksi. == Diskografia == === Singlet === Nimi Vuosi Listasijoitukset Albumi SWE "My Flower" 2014 — "Dive" 2015 — "Creatures of the Sun" 2016 — "Evolution" 2017 — "Rebellion" 2017 — "Cry" 2018 59 "Heatwave" 2018 — "Walk with Me" (Måns Zelmerlöwin kanssa) 2019 51 "I Do" 2019 — "Bulletproof" 2020 2 "Backfire" 2020 — "I'm Sorry" 2020 — "Vintern jag var Sexton" 2020 53 "New Year" 2020 — "Little Tot" 2021 6 == Lähteet == == Aiheesta muualla == Luokka:Ruotsalaiset laulajat Luokka:Vuonna 1987 syntyneet Luokka:Elävät henkilöt
Jan Vyčítal

Jan Vyčítal (8. maaliskuuta 1942 Praha, Böömin ja Määrin protektoraatti - 1\. maaliskuuta 2020) oli tšekkiläinen countrylaulaja ja sanoittaja. Hän oli Greenhonsin perustajajäsen. Hän piirsi myös kansikuvia monille albumeille. Vyčítal kuoli on 1. maaliskuuta 2020 77-vuotiaana.Zemřel Greenhorn a karikaturista Jan Vyčítal, bylo mu 77 let ==Valikoitu diskografia== * 1990 Semtex * 1992 Když sme opustili Prahu * 1993 Pivní džip * 1995 Modlitba za Wimpyho a Wabiho * 1997 Zvířecí farma * 1997 Nejhezčí písničky Honzy Vyčítala (jen vzpomínky poštmistrovic kluka...) * 1999 Master serie * 1999 V baru Zlatá Praha * 2000 60 - Honza Vyčítal a Greenhorns * 2003 Honza Vyčítal a Greenhorns - Dalas! * 2006 T jako textař * 2007 To tenkrát v druhý světový... * 2007 Vracecí kocour ==Lähteet== Luokka:Tšekkiläiset laulajat Luokka:Countrymuusikot Luokka:Sanoittajat Luokka:Vuonna 1942 syntyneet Luokka:Vuonna 2020 kuolleet
Kati Ojaloo

Kati Ojaloo (s. 31. tammikuuta 1990 Viljandi, Viro) on virolainen moukarinheittäjä. Hän edustaa Noormarkun Nopsaa, ja hänen valmentajanaan on vuodesta 2017 lähtien toiminut Juha Lahtinen. Ojaloo on kahdeksankertainen moukarinheiton Viron mestari (2012–2016, 2021–2023). Vuonna 2019 hän sai osallistumisoikeuden Kalevan kisoihin.MM-kisaraja Ojaloolle aivan realistinen tulostavoite Ensimmäisellä osallistumiskerrallaan Kalevan kisoihin hän saavutti hopeaa kuten myös vuonna 2020 tuloksella 67,16.https://yle.fi/urheilu/3-11495617 Ojaloon ennätys on 71,50, jonka hän heitti 29. elokuuta 2020 Porissa. Tulos on Viron ennätys ja Suomen kaikkien aikojen tilastossa kolmanneksi paras tulos. Moukarinheiton Ojaloo aloitti 18-vuotiaana harrastettuaan sitä ennen kiekonheittoa. Nykyisin hän asuu Porissa ja hänen avopuolisonsa on Tuomas Seppänen. == Lähteet == Luokka:Virolaiset moukarinheittäjät Luokka:Vuonna 1990 syntyneet Luokka:Elävät henkilöt
Pia Pensaari

Pia Pensaari (s. 8. lokakuuta 1983 Ylöjärvi) on suomalainen rata- ja maantiepyöräilijä. Hän edustaa Team Velo Cyclingia. Pensaari voitti maantiepyöräilyn maantieajon SM-kilpailuissa kultaa vuonna 2019. Vuosina 2015 ja 2018 hän saavutti pronssia. == Lähteet == Luokka:Suomalaiset ratapyöräilijät Luokka:Suomalaiset maantiepyöräilijät Luokka:Vuonna 1983 syntyneet Luokka:Elävät henkilöt
Riku Rikkonen

Riku Rikkonen (s. 18. huhtikuuta 1995 Urjala) on suomalainen ammattilaistrikkaaja, joka on kisannut useissa trikkaustapahtumissa ja -kisoissa sekä esiintynyt ympäri maailmaa. Rikkonen on tehnyt trikkausvideoita youtubeen. Trikkauksen ohella Rikkonen on esiintynyt akrobaattina, CYR-wheel- ja tulitaiteilijana. Rikkonen aloitti trikkauksen 14-vuotiaana nähtyään akrobaatin tekevän voltteja ja sai lisää inspiraatiota parkour- ja trikkausvideoista. Rikkonen on kisannut mm. Euroopan isoimmassa trikkaustapahtumassa "Hooked Gatheringissä" Hollannissa, Amerikassa Loopkicks gatheringissä ja Adrenaline campissa, Rikkonen on myös onnistunut "Caliroll" -nimisessä liikkeessä, jossa pyöritään 3 kierrosta akselin ympäri vaakatasossa ja johon ponnistetaan yhdeltä jalalta. Rikkonen on esiintynyt mm. Helsinki Pop Showssa, Talent Suomessa, Parsifal-Spektaakkelissa, Qingdao Beer Festivalissa, Illuminaire-spektaakkelissa Abu Dhabin 7 tähden hotellissa. ==Lähteet== Luokka:Suomalaiset urheilijat Luokka:Suomalaiset viihdetaiteilijat Luokka:Vuonna 1995 syntyneet Luokka:Elävät henkilöt
Etelä-Tirolin parlamentti

Etelä-Tirolin parlamentti (, ) on Italiaan kuuluvan Etelä-Tirolin autonomisen maakunnan lainsäädännöllinen elin. Parlamentti on osa Etelä-Tirolin laajaa autonomiaa, josta päätettiin Italian perustuslain muutoksella vuonna 1972. Paikallisparlamentin tehtäviin kuuluvat mm. palokuntien ja kaavoituksen järjestäminen. Lisäksi sen vastuulla ovat: * Valmistella ja hyväksyä alueen budjetti. * Valita ja nimittää provinssin presidentti (sak. Landeshauptmann, ita. presidente della Provincia). * Valvoa provinssin hallitusta ja presidenttiä. Vaalit pidetään viiden vuoden välein ja niissä ovat äänioikeutettuja kaikki vähintään 18-vuotiaat, jotka ovat asuneet provinssissa vähintään neljä vuotta. Viimeisimmät vaalit pidettiin vuonna 2018, joissa Etelä-Tirolin kansanpuolue nousi suurimmaksi puolueeksi. ==Lähteet== Luokka:Etelä-Tiroli Luokka:Italian politiikka Luokka:Itsehallintoalueiden parlamentit
Fiorenza de Bernardi

Fiorenza de Bernardi (s. 22. toukokuuta 1928 Firenze, Italia) on italialainen lentäjä. Hänestä tuli vuonna 1967 Italian ensimmäinen naispuolinen ammattilentäjä. De Bernardin isä oli Italian ilmavoimien hävittäjä- ja koelentäjä Mario de Bernardi, ja hän vietti isänsä ansiosta lapsuutensa ilmailuhenkisessä ympäristössä. Hän sai ensimmäisen lentolupakirjansa vuonna 1951 ja ammattilentäjän lupakirjan vuonna 1966. Aeralpi palkkasi hänet tammikuussa 1967. Aeralpi lopetti toimintansa, kun sen perustaja murhattiin, de Bernardi siirtyi vuonna 1969 Aertirrenalle, ja hänestä tuli Italian ensimmäinen naispuolinen kapteeni. Kun Aertirrena hankki kolme neuvostoliittolaista Jakovlev Jak-40 -suihkukonetta, de Bernardi lähetettiin Moskovaan tyyppikoulutusta varten. Jakovlev valitsi vuonna 1971 Aertirrenan esittelemään Jak-40:ä kiertueella Kaukoidässä ja Australiassa. De Bernardi järjesti kuukauden mittaisen esittelykiertueen ja suunnitteli 22 välilaskua sisältäneen reitin. Vuonna 1980 de Bernardi osallistui Alitalian järjestämään Douglas DC-8:n tyyppikoulutukseen. Hän oli suunnitellut alkavansa lentää DC-8:a Aeral-yhtiön palveluksessa, mutta sen lopetettua toimintansa hän palasi lentämään Jak-40:ä. Aertirrenan koneet olivat siirtyneet Cadabolle, ja de Bernardi siirtyi myös Cadabon palvelukseen. Hänen uransa ammattilentäjänä päättyi vuonna 1985, kun hän loukkasi jalkansa auto-onnettomuudessa. Hän ehti uransa aikana lentää yli 6 500 tuntia. Aktiiviuransa jälkeen de Bernardi perusti Italiaan naislentäjien yhdistyksen (Associazione Donne dell’Aria) ja toimi sen puheenjohtajana ja sittemmin kunniapuheenjohtajana. == Lähteet == Luokka:Italialaiset lentäjät Luokka:Vuonna 1928 syntyneet Luokka:Elävät henkilöt
Runsaan kartano

Runsaan kartano (myös Runsaan ratsutila) sijaitsee Ylöjärven Lempiäniemessä Näsijärven rannalla. Runsaan tila perustettiin keskiajalla. Tila kehittyi kartanoksi von Zweygbergkin aatelissuvun omistuksessa vuosina 1723-1835. Tämän jälkeen kartanon ovat omistaneet muiden muassa Volmari Iso-Hollo ja Kustaa Hiekkahttps://ylojarvenuutiset.fi/2019/11/12/runsaan-kartanosta- ilmestyi-200-sivuinen-kirja-risto-kakelan-omistama-kartano-on-tunnettu-muun- muassa-1700-luvulla-ritarinsalmeen-hukkuneesta-aatelisesta/. Nykyisin (2021) kartanon omistaa teollisuusneuvos Risto Käkelä, joka rakennutti vuonna 2017 uuden päärakennuksen Kustaa Hiekan kunnostaman päärakennuksen tilallehttps://ylojarvenuutiset.fi/2019/11/16/tallainen-on-runsaan-kartano- nykyaan-risto-kakela-rakensi-vanhan-paarakennuksen-paikalle-modernin- kartanon/https://www.aamulehti.fi/a/e44c5e85-e348-4364-b8c5-763c84a79e14 . == Lähteet == Luokka:Suomen kartanot Luokka:Ylöjärven rakennukset ja rakennelmat
Gail Marquis

Gail Annette Marquis (s. 18. marraskuuta 1954 New York, New York) on yhdysvaltalainen kilpauransa päättänyt koripalloilija ja olympiamitalisti. Marquis pelasi yliopistokoripalloa newyorkilaisessa Queens Collegessa. Hän pelasi ammattilaisena Ranskassa kolme kautta ja työskenteli 30 vuoden ajan rahoitusalan yrityksissä Wall Streetillä.https://www.businesswire.com/news/home/20160809006139/en/University- Phoenix-Celebrates-Alumna-World-Champion-Gail Yhdysvaltain naisten maajoukkueessa Marquis saavutti olympiahopeaa Montréalissa 1976.Olympics at Sports-Reference.com == Lähteet == * Gail Marquis Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Yhdysvaltalaiset koripalloilijat Luokka:Yhdysvaltalaiset olympiamitalistit Luokka:Vuonna 1954 syntyneet Luokka:Elävät henkilöt
Mridula Sinha

Mridula Sinha (27. marraskuuta 1942 – 18. marraskuuta 2020) oli intialainen kirjailija ja poliitikko, joka toimi Goan kuvernöörinä vuosina 2014–2019. Kirjailijana hän tuotti 46 hindinkielistä kirjaa sekä useita kolumneja sanomalehdille. Ennen valintaansa Goan kuvernööriksi hän toimi Intian kansanpuolueen (BJP) naisjaoston johtajana. Sinha syntyi Biharissa. Hänen 40-vuotias äitinsä halusi abortin kuullessaan raskaudestaan, mutta hänen isänsä halusi pitää lapsen. Sinhan mukaan hänen isänsä turvasi hänelle myös mahdollisuuden koulutukseen vastoin vanhoja perinteitä. Hän opiskeli psykologiaa ja työskenteli opettajana S. K. Sinha Women’s College -oppilaitoksella Biharissa. Hänen aviomiehensä oli poliitikko Ram Kripal Sinha. Tullessaan valituksi kuvernööriksi Sinha ilmoitti keskittyvänsä ensisijaisesti naisten ja köyhien aseman parantamiseen. Pääministeri Narendra Modi valitsi hänet yhdeksi julkisen ulostamisen vastaisen Swachh Bharat Mission -kampanjan edistäjistä. Kuvernöörinä Sinha sai osakseen kritiikkiä varojen haaskaamisesta sekä siitä, että hän kutsui vaalit hävinneen BJP:n muodostamaan hallitusta ensimmäisenä. ==Lähteet== ==Aiheesta muualla== Luokka:Goan kuvernöörit Luokka:Intialaiset kirjailijat Luokka:Intian kansanpuolueen poliitikot Luokka:Vuonna 1942 syntyneet Luokka:Vuonna 2020 kuolleet
Lena Edén

Lena Edén (s. 3. kesäkuuta 1958 Vöyri) on suomalainen aktiiviuransa päättänyt pikajuoksija, joka edusti Vörå IF:ä. Kalevan kisoista Edén saavutti hopeaa 100 metrin juoksusta vuonna 1979. Ennätyksikseen hän juoksi 60 metrillä ajan 7,98 vuonna 1978, 100 metrillä ajan 12,2 (1978) ja 200 metrillä ajan 25,0 (1979). Virallisiin kilpailuihin Edén ei ole osallistunut vuoden 1979 jälkeen. == Lähteet == Luokka:Suomalaiset pikajuoksijat Luokka:Vuonna 1958 syntyneet Luokka:Elävät henkilöt
Sami Välimäki (golfaaja)

Sami Välimäki (s. 16. heinäkuuta 1998 Nokia) on suomalainen golfpelaaja. Hän on pelannut ammattilaisena vuodesta 2019 lähtien. Välimäen seura Suomessa on Nokia River Golf ja hänen valmennuksestaan vastaavat Timo Karvinen (laji) ja Pasi Keskumäki (fysiikka). Välimäkeä sponsoroivat Sinebrychoff, UNIBET ja Callaway. Hän on kilpaillut Challenge Tourilla ja European Tourilla eri osakilpailuissa ja voitti ensimmäisen European Tourin osakilpailun Omanissa maaliskuussa 2020. Hän sai voitostaan 265 000 euroa palkintorahaa ja 460 European Tourin ranking-pistettä. Voitto takaa hänelle pelioikeuden kiertueelle seuraavaksi kahdeksi kaudeksi. Välimäki on neljäs suomalaispelaaja, joka on yltänyt voittoon miesten Euroopan kiertueella. Ennen Omanin kilpailua Välimäki oli rankingissa sijalla 372 ja elokuussa 2020 hänen sijoituksensa oli 109., uransa toistaiseksi paras. Välimäen aiempia voittoja ovat Open Casa Green, Portugal Amateur Championship, Gecko Tour voitto sekä kahdesti Ticino Championship. Suomenmestaruuksia hänellä on alle 16- ja alle 18-vuotiaiden reikäpelistä sekä lyöntipelistä yhteensä kolme kappaletta. Välimäki oli amatöörien maailmanrankingin kymmenes ennen kuin siirtyi ammattilaiseksi vuonna 2019. Rankingsijoitus oli korkeampi kuin kellään toisella suomalaisella ennen häntä. Välimäki harrasti jääkiekkoa nuorena. Välimäen serkku on jääkiekkoilija Juuso Välimäki. == Lähteet == Luokka:Suomalaiset golfaajat Luokka:Vuonna 1998 syntyneet Luokka:Elävät henkilöt
Gudaf Tsegay

Gudaf Tsegay Desta (s. 23. tammikuuta 1997) on etiopialainen keskimatkojen juoksija ja kestävyysjuoksija. Tsegay karsiutui 1 500 metrin juoksun alkuerissä Sopotin sisäratojen MM-kilpailuissa 2014. Hän saavutti samalla matkalla hopeaa Eugenen alle 20-vuotiaiden MM-kilpailuissa 2014 ajalla 4.10,83. Hän juoksi 1 500 metrin sisäratojen alle 20-vuotiaiden maailmanennätyksen 4.01,81 Glasgow'ssa 20. helmikuuta 2016. Hän saavutti samana talvena pronssia Portlandin MM-hallikilpailujen 1 500 metrillä ajalla 4.05,71. Hän karsiutui Ro de Janeiron olympialaisissa 800 metrin alkuerissä ja Lontoon 2017 MM-kilpailuissa 1 500 metrin välierissä. Tsegay saavutti Dohan MM-kilpailuissa 2019 pronssia 1 500 metrin juoksussa ennätyksellään 3.54,38. Helmikuussa 2021 Tsegay juoksi sisäratojen 1 500 metrin maailmanennätyksen 3.53,09. Hän paransi yli kahdella sekunnilla aikaisempaa Genzebe Dibaban hallussa ollutta ennätystä. Samana vuonna järjestetyissä Tokion olympialaisissa hän saavutti 5 000 metrillä pronssia ajalla 14.38,87. Hän voitti 1 500 metrin sisäratojen maailmanmestaruuden Belgradissa 2022 ajalla 3.57,19. Samana vuonna hän saavutti Eugenen MM-kilpailuissa 5 000 metrillä kultaa ajalla 14.46,29 ja 1 500 metrillä hopeaa ajalla 3.54,52. Budapestin MM- kilpailuissa 2023 hän voitti kultaa 10 000 metrillä ajalla 31.27,18 ja sijoittui 5 000 metrillä 13:nneksi. Timanttiliigan finaalissa syyskuussa 2023 Eugenessa hän juoksi oman ennätyksensä ja uuden maailmanennätyksen ajalla 14.00,21 parantaen kerralla omaa ennätystään peräti 12 sekuntia. Hän saavutti Glasgow'n sisäratojen MM-kilpailuissa 2024 hopeaa 3 000 metrillä ajalla 8.21,13. Pariisin olympialaisissa Tsegay osallistui 1 500, 5 000 ja 10 000 metrille, ja hänen sijoituksena näillä matkoilla olivat 12:s, yhdeksäs ja kuudes. == Henkilökohtaiset ennätykset == === Ulkoradat === Laji Tulos Paikka Päivä 800 metrin juoksu 1.59,52 Pariisi 24. elokuuta 2019 1 500 metrin juoksu 3.50,30 Xiamen 20. huhtikuuta 2024 Mailin juoksu 4.16,14 Lontoo 22. heinäkuuta 2018 3 000 metrin juoksu 8.25,23 Doha 25. syyskuuta 2020 5 000 metrin juoksu 14.00,21 Eugene 17. syyskuuta 2023 10 000 metrin juoksu 29.05,92 Eugene 25. toukokuuta 2024 === Sisäradat === Laji Tulos Paikka Päivä 800 metrin juoksu 1.57,52 NR Val-de-Reuil 14. helmikuuta 2021 1 000 metrin juoksu 2.38,05 Madrid 24. helmikuuta 2017 1 500 metrin juoksu 3.53,09 WR Liévin 9. helmikuuta 2021 Mailin juoksu 4.16,16 Toruń 8. helmikuuta 2023 3 000 metrin juoksu 8.16,69 Birmingham 25. helmikuuta 2023 == Lähteet == Luokka:Etiopialaiset keskimatkojen juoksijat Luokka:Etiopialaiset kestävyysjuoksijat Luokka:Etiopialaiset olympiamitalistit Luokka:Vuonna 1997 syntyneet Luokka:Elävät henkilöt
Annemiek de Haan

Annemiek de Haan (s. 15. heinäkuuta 1981) on alankomaalainen soutaja. Hän saavutti kahdeksikossa kolme olympiamitalia: pronssia Ateenassa 2004, hopeaa Pekingissä 2008 ja pronssia Lontoossa 2012. Maailmanmestaruuskilpailuissa hän saavutti pronssia Gifussa 2005. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1981 syntyneet Luokka:Elävät henkilöt
Margaret Kipkemboi

Margaret Chelimo Kipkemboi (s. 9. helmikuuta 1993) on kenialainen kestävyysjuoksija. Kipkemboi karsiutui 800 metrin juoksun alkuerissä Bressanonen alle 18-vuotiaiden MM-kilpailuissa 2009. Hän sijoittui 13:nneksi Guiyangin maastojuoksun MM-kilpailuissa 2015. Joukkuekilpailussa hänen suoritustaan ei laskettu Kenian hopeajoukkueen pisteisiin. Hän voitti samana vuonna Brazzavillen Afrikan kisoissa kultaa 5 000 metrillä ajalla 15.30,15. Durbanin Afrikan-mestaruuskilpailuissa 2016 hän saavutti 5 000 metrillä hopeaa ajalla 15.07,56. Hän sijoittui samalla matkalla viidenneksi Lontoon MM- kilpailuissa 2017. Kipkemboi saavutti hopeaa maastojuoksun Afrikan- mestaruuskilpailuissa 2018. Gold Coastin Kansainyhteisön kisoissa hän sijoittui 5 000 metrillä niin ikään toiseksi ajalla 15.15,28. Hän saavutti samalla matkalla hopeaa Dohan MM-kilpailuissa 2019 ajalla 14.27,49. Eugenen MM-kilpailuissa 2022 hän saavutti 10 000 metrillä pronssia ennätysajallaan 30.10,07 ja sijoittui 5 000 metrillä neljänneksi. Vuonna 2023 hän sijoittui Budapestin MM-kilpailuissa 5 000 metrillä neljänneksi ja saavutti maantiejuoksun MM-kilpailuissa Riiassa hopeaa puolimaratonilla. Maastojuoksun MM-kilpailuissa 2024 hän saavutti henkilökohtaisessa kilpailussa pronssia ja joukkuekilpailussa kultaa. == Henkilökohtaiset ennätykset == === Ulkoradat === Laji Tulos Paikka Päivä 3 000 metrin juoksu 8.21,53 Pariisi 28. elokuuta 2021 5 000 metrin juoksu 14.23,67 Pariisi 9. kesäkuuta 2023 10 000 metrin juoksu 29.27,59 Eugene 25. toukokuuta 2024 Puolimaraton 1.04.46 Valencia 22. lokakuuta 2023 == Lähteet == Luokka:Kenialaiset kestävyysjuoksijat Luokka:Vuonna 1993 syntyneet Luokka:Elävät henkilöt
Annemarieke van Rumpt

Annemarieke van Rumpt (s. 29. huhtikuuta 1980) on alankomaalainen soutaja. Hän saavutti kahdeksikossa olympiahopeaa Pekingissä 2008 ja olympiapronssia Ateenassa 2004. Maailmanmestaruuskilpailuissa hän saavutti hopeaa perämiehettömässä nelosessa Milanossa 2003 ja pronssia kahdeksikossa Gifussa 2005. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1980 syntyneet Luokka:Elävät henkilöt
Chants Polyphoniques d'Albanie

Chants Polyphoniques d'Albanie on Ensemble Tiranan 6. helmikuuta 1998 julkaistu albumi. == Kappaleet == # Mbec More Shokë Mbec 4:55 # Një Këngë Thëllëze c'me Zgioï 2:44 # Kur më Shoje e Ato Varre 2:12 # Thëllëzë Që Shkel Mbi Vesë 2:54 # Sinan Labi 3:50 # Poshtë Nga Cairet 3:05 # Hasmi Zu Vatanë 2:53 # Vaize e Libohoves 4:27 # Vito Pëllumbesha 3:21 # Mora Rrugën për Janinë 3:48 # Lunxhëri Krahinë e Bukur 2:22 # Do te Marê Dhë Unë Mal 2:43 # Syzeza 2:01 # Ninullë 3:30 # Hodha Një Lule Në Ferrë 2:37 # Doli Luleja Nga Pylli 3:01 # Mo Marë Ciften 2:20 # C'Ke moj Tambura Qe s'bie 2:41 # Janinës Ci Panë Sytë 2:27 ==Lähteet== Luokka:Vuoden 1998 albumit Luokka:Albanian musiikki
Marlies Smulders

Marlies Smulders (s. 22. helmikuuta 1982) on alankomaalainen soutaja. Hän saavutti kahdeksikossa olympiahopeaa Pekingissä 2008 ja olympiapronssia Ateenassa 2004. Maailmanmestaruuskilpailuissa hän kilpaili kahdeksikkoluokan lisäksi pariaironelossa ja perämiehettömässä kaksikossa mutta ei yltänyt kertaakaan A-finaaliin. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1982 syntyneet Luokka:Elävät henkilöt
Helen Tanger

Helen Tanger (s. 22. elokuuta 1978) on alankomaalainen soutaja. Hän saavutti kahdeksikossa olympiahopeaa Pekingissä 2008 ja olympiapronssia Ateenassa 2004. Maailmanmestaruuskilpailuissa hän saavutti hopeaa perämiehettömässä nelosessa Milanossa 2003 ja pronssia kahdeksikossa Gifussa 2005. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1978 syntyneet Luokka:Elävät henkilöt
Ester Workel

Ester Workel (s. 18. maaliskuuta 1975) on alankomaalainen soutaja. Hän saavutti kahdeksikon perämiehenä olympiahopeaa Pekingissä 2008 ja olympiapronssia Ateenassa 2004. Maailmanmestaruuskilpailuissa hän saavutti pronssia kahdeksikossa Gifussa 2005. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1975 syntyneet Luokka:Elävät henkilöt
Roline Repelaer van Driel

Roline Repelaer van Driel (s. 28. heinäkuuta 1984) on alankomaalainen soutaja. Hän saavutti kahdeksikossa olympiahopeaa Pekingissä 2008 ja olympiapronssia Lontoossa 2012. Maailmanmestaruuskilpailuissa hän kilpaili kahdeksikon lisäksi perämiehettömässä nelosessa mutta ei yltänyt mitaleille. Euroopan- mestaruuskilpailuissa hän saavutti kahdeksikossa hopeaa vuonna 2010. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1984 syntyneet Luokka:Elävät henkilöt
Akita Northern Happinets

Akita Northern Happinets () on japanilainen koripalloseura Akitasta. Seura pelaa nykyisin Japanin pääsarjassa, B.Leaguessa. == Muita kuuluisia pelaajia == *E. J. Drayton *Nyika Williams == Päävalmentajat == *Bob Pierce *Kazuo Nakamura *Makoto Hasegawa *Josep Clarós *Kenzo Maeda == Lähteet == == Aiheesta muualla == *Virallinen kotisivu Luokka:Japanilaiset koripalloseurat Luokka:Vuonna 2010 perustetut urheiluseurat Luokka:Akita
Nienke Kingma

Nienke Kingma (s. 12. helmikuuta 1982) on alankomaalainen soutaja. Hän saavutti kahdeksikossa olympiahopeaa Pekingissä 2008 ja olympiapronssia Lontoossa 2012. Hän voitti maailmanmestaruuden perämiehettömässä nelosessa Poznańissa 2009 ja Karapirossa 2010. Kahdeksikossa hän on saavuttanut MM- pronssia ja EM-hopeaa. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1982 syntyneet Luokka:Elävät henkilöt
Femke Dekker

Femke Dekker (s. 11. heinäkuuta 1979) on alankomaalainen soutaja. Hän saavutti kahdeksikossa olympiahopeaa Pekingissä 2008. Hän kilpaili Sydneyn olympialaisissa 2000 perämiehettömässä nelosessa ja Ateenan olympialaisissa 2004 yksikössä mutta jäi molemmissa B-finaaliin. Hän voitti maailmanmestaruuden perämiehettömässä nelosessa Poznańissa 2009 ja Karapirossa 2010. Hän saavutti samassa luokassa MM-pronssia vuosina 2001 ja 2011. Kahdeksikossa hän saavutti kaksi MM-pronssia ja yhden EM-hopean. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1979 syntyneet Luokka:Elävät henkilöt
Jacobine Veenhoven

Jacobine Veenhoven (s. 30. tammikuuta 1984) on alankomaalainen soutaja. Hän saavutti kahdeksikossa olympiapronssia Lontoossa 2012. Maailmanmestaruuskilpailuissa hän saavutti samassa luokassa pronssia Poznańissa 2009. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1984 syntyneet Luokka:Elävät henkilöt
Sytske de Groot

Sytske de Groot (s. 3. huhtikuuta 1986) on alankomaalainen soutaja. Hän saavutti kahdeksikossa olympiapronssia Lontoossa 2012. Hän saavutti samassa luokassa maailmanmestaruuskilpailuissa pronssia Poznańissa 2009 ja Euroopan- mestaruuskilpailuissa hopeaa Montemor-o-Velhossa 2010. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1986 syntyneet Luokka:Elävät henkilöt
Chantal Achterberg

Chantal Achterberg (s. 16. huhtikuuta 1985) on alankomaalainen soutaja. Hän saavutti pariaironelosessa olympiahopeaa Rio de Janeirossa 2016 ja kahdeksikossa olympiapronssia Lontoossa 2012. Hän voitti maailmanmestaruuden perämiehettömässä nelosessa Poznańissa 2009 ja Karapirossa 2010. Lisäksi hän on saavuttanut MM-pronssia kahdeksikossa ja pariaironelosessa sekä EM-hopeaa kahdeksikossa, yksikössä ja pariaironelosessa. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1985 syntyneet Luokka:Elävät henkilöt